EELNÕU

22.07.2024

**Välismaalaste seaduse muutmise ja sellega seonduvalt teiste seaduste muutmise seadus (rändemenetluste tõhustamine)**

**§ 1. Välismaalaste seaduse muutmine**

Välismaalaste seaduses tehakse järgmised muudatused:

**1)** seaduse tekstis asendatakse sõnad „elamislubade ja töölubade register“ sõnadega „elamislubade ja elamisõiguste andmekogu“ vastavas käändes;

**2)** paragrahv 6 muudetakse ja sõnastatakse järgmiselt:

„**§ 6. Püsivalt Eestis elamine**

Püsivalt Eestis elamine käesoleva seaduse tähenduses on välismaalase Eestis viibimine Eesti elamisloa või elamisõiguse alusel, kui tema peamine elukoht on Eestis.“;

**3)** paragrahvi 29 lõikest 4 ja § 30 lõikest 1 jäetakse välja sõna „, vene“;

**4)** paragrahvi 402 lõikest 1 jäetakse välja sõnad „käesolevas paragrahvis“;

**5)** paragrahvi 43 täiendatakse lõikega 33 järgmises sõnastuses:

„(33) Eestis sündinud alaealise lapse Eestis viibimise seaduslik alus on käesoleva paragrahvi lõike 1 punktis 5 sätestatud seaduslik alus, kui tema vanem viibis lapse sünni ajal Eestis seaduslikult.“;

**6)** paragrahvi 44 täiendatakse lõikega 6 järgmises sõnastuses:

„(6) Käesoleva seaduse § 43 lõikes 33 nimetatud juhul võib Eestis sündinud alaealine laps Eestis viibida seni, kuni tema vanemal on Eestis kehtiv ajutise viibimise alus.“;

**7)** paragrahvi 62 lõike 2 punktist 4 jäetakse välja sõnad „, mitmekordse viisa puhul esimese kavandatud viibimisaja lõppemiseni“;

**8)** paragrahvi 622 lõikes 3 asendatakse sõna „vanem“ sõnaga „üksikvanem“;

**9)** paragrahvi 65 lõike 2 punktis 6, § 2102 lõike 1 punktis 2 ja § 224 lõike 1 punktis 5 asendatakse sõna „ja“ semikooloniga;

**10)** paragrahvi 911 täiendatakse lõigetega 12 ja 13 järgmises sõnastuses:

„(12)  Politsei- ja Piirivalveametis võib pikaajalist viisat taotleda Eestis viibivale alaealisele lapsele, kes on Eestis sündinud, kui tema vanem viibis lapse sünni ajal Eestis seaduslikult.

(13) Politsei- ja Piirivalveametis võib pikaajalist viisat taotleda ebaseaduslikult riigis viibiv välismaalane, kellel puudub mõjuval põhjusel võimalus esitada pikaajalise viisa taotlus Eesti välisesindusele, välja arvatud juhul, kui tema lahkumiskohustus kuulub sundtäitmisele.“;

**11)** paragrahvi 95 lõige 1 tunnistatakse kehtetuks;

**12)** paragrahvi 102 lõige 3 muudetakse ja sõnastatakse järgmiselt:

„(3) Viisaregistri pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse viisataotluse, viibimisaja pikendamise või ennetähtaegse lõpetamise ja viisa tühistamise, kehtetuks tunnistamise või kooskõlastamise kohta ning sellises menetluses antud haldusakti ja sooritatud toimingu kohta järgmisi andmeid:

1) välismaalase üldandmed;

2) välismaalase isanimi, sünnikoht ja isikut tõendava dokumendi andmed;

3) välismaalase biomeetrilised andmed või andmed biomeetriliste andmete võtmise võimatuse kohta;

4) välismaalase perekonnaseisuandmed;

5) välismaalase hariduse ja õppimise andmed;

6) välismaalase töötamise ja ettevõtluse andmed;

7) välismaalase eluloolised andmed;

8) välismaalase terviseseisundi andmed;

9) välismaalase kriminaalkorras karistamise andmed;

10) välismaalase esindaja üldandmed, esindusõiguse andmed ja isikut tõendava dokumendi andmed;

11) viisa liik, sihtriik, sihtriigis kavandatava viibimise või transiidi andmed ja sissesõiduloa andmed;

12) viimase viie aasta jooksul antud viisa ja elamisloa andmed;

13) Eestis ja teises Schengeni konventsiooni liikmesriigis varasema viibimise andmed ja viibimisaja pikendamise andmed;

14) elukohariiki tagasipöördumise loa andmed;

15) majutuse, sõidu- ja elamiskulude katmise ning legaalse sissetuleku andmed;

16) külastatava isiku üldandmed;

17) välismaalase perekonnaliikme ja lähedase sugulase üldandmed ja sünnikoht ning seos välismaalasega;

18) välismaalase abikaasa või registreeritud elukaaslase perekonnaseisuandmed;

19) välismaalase ajateenistuses, relvajõududes, kaadrisõjaväelasena või luure- või julgeolekuteenistuses teenimise ja töötamise andmed, väljaspool Eestit sõjaväelises operatsioonis osalemise andmed ning riiklikus või mitteriiklikus relvastatud organisatsioonis või üksuses teenimise ja töötamise andmed;

20) välismaalase kuritegelikku või terroristlikku ühendusse või äärmusrühmitusse kuulumise andmed, terroristliku ühenduse või äärmusrühmituse kontrolli all oleval alal viibimise andmed, tulirelva või lõhkematerjaliga kokkupuutumise andmed ning inimsusevastase kuriteo või sõjakuriteo toimepanemise andmed;

21) menetlustoimingu andmed ning otsuse ja selle vaidlustamise andmed.“;

**13)** paragrahvi 102 lõigetes 31–5 ja 10 asendatakse sõna „andmekogu“ sõnaga „viisaregister“ vastavas käändes;

**14)** paragrahvi 102 lõige 8 muudetakse ja sõnastatakse järgmiselt:

„(8) Viisaregistri vastutav töötleja avaliku teabe seaduse tähenduses on Politsei- ja Piirivalveamet.“;

**15)** paragrahvi 102 täiendatakse lõikega 81 järgmises sõnastuses:

„(81) Viisaregistri isikuandmete vastutavad töötlejad Euroopa Parlamendi ja nõukogu määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 04.05.2016, lk 1–88) tähenduses on oma käesolevas seaduses sätestatud pädevuse piires:

1) Politsei- ja Piirivalveamet;

2) Kaitsepolitseiamet;

3) Välisministeerium.“;

**16)** paragrahvi 102 lõige 9 muudetakse ja sõnastatakse järgmiselt:

„(9) Viisaregistri põhimääruses sätestatakse viisaregistri pidamise kord, sealhulgas:

1) andmeandjad;

2) täpne andmekoosseis;

3) andmekogudevaheline andmevahetus;

4) vastutava töötleja ülesanded;

5) isikuandmete vastutava töötleja vastutus;

6) volitatud töötleja ja tema ülesanded;

7) andmetele juurdepääsu ja andmete väljastamise kord;

8) muud korralduslikud küsimused.“;

**17)** paragrahvi 102 täiendatakse lõikega 91 järgmises sõnastuses:

„(91) Viisaregistri andmeid säilitatakse kõige kauem 60 aastat viisataotluse kohta otsuse tegemisest arvates. Andmetele võib sätestada lühema säilitustähtaja viisaregistri põhimääruses.“;

**18)** paragrahvi 105 lõikes 3 ning § 181 lõike 2 punktis 2 ja lõikes 3 asendatakse sõnad „Eestis registrisse“ sõnadega „Eesti äriregistrisse“;

**19)** paragrahvi 105 lõike 4 punkti 7 täiendatakse pärast sõna „tegemiseks“ sõnadega „ja kelle töökohustuste täitmine vastab sama paragrahvi lõike 2 tingimustele“;

**20)** paragrahvi 105 lõiget 4 täiendatakse punktiga 8 järgmises sõnastuses:

„8) kellel on Eestis viibimiseks seaduslik alus ja kelle töötamine on seotud sellise autoriõiguse seaduse tähenduses audiovisuaalse teose Eestis tootmisega, mis valmib Eesti ja välismaa filmitootjate koostöös ning mis Kultuuriministeeriumi või tema volitatud asutuse kinnitusel soodustab eesti kultuuri arengut ning toetab märgatavalt Eesti rahvusvahelistumist ja Eesti filmitootjate rahvusvahelist konkurentsivõimet, tingimusel et see teos ei jää Eestisse ning selle tegelik kasusaaja rahapesu ja terrorismi tõkestamise seaduse tähenduses ei asu Eestis.“;

**21)** paragrahvi 106 lõike 11 punkt 2 muudetakse ja sõnastatakse järgmiselt:

„2) tööandja on kantud Eesti äriregistrisse, välja arvatud juhul, kui ta on avalik-õiguslik juriidiline isik;“;

**22)** paragrahvi 106 lõigetes 3 ja 11, § 1063 lõike 1 sissejuhatavas lauseosas, § 140 lõike 2 punktis 5, § 176 lõikes 2, § 177 lõigetes 1–12 ning § 181 lõike 1 punktis 8 ja lõikes 4 asendatakse sõnad „Eestis registreeritud“ sõnadega „Eesti äriregistrisse kantud“;

**23)** paragrahvi 106 lõike 4 sissejuhatavas lauseosas ja lõikes 5, § 181 lõike 5 sissejuhatavas lauseosas ning lõigetes 51 ja 7 ning § 192 lõike 21 punktis 1 asendatakse sõnad „Eestis registreeritud“ sõnadega „kantud Eesti äriregistrisse“;

**24)** paragrahvi 106 lõiked 7 ja 8 muudetakse ning sõnastatakse järgmiselt:

„(7) Välismaalase lühiajalise Eestis töötamise võib lisaks käesoleva paragrahvi lõikes 1 nimetatule registreerida juhul, kui välismaalane teeb renditööd töölepingu seaduse § 6 lõike 5 tähenduses (edaspidi *renditöö*), välja arvatud käesoleva paragrahvi lõigetes 10, 11 või 13 nimetatud juhul.

(8) Renditöö võib registreerida lühiajalise Eestis töötamisena, kui:

1) tööandja on kantud Eesti äriregistrisse või on teises Euroopa Majanduspiirkonna liikmesriigis registreeritud äriühing;

2) tööandja tegeleb renditöö vahendamisega;

3) tööandjal on vahetult enne lühiajalise Eestis töötamise registreerimise taotluse esitamist vähemalt 18 järjestikuse kuu jooksul olnud tegelik majandustegevus Eestis või teises Euroopa Majanduspiirkonna liikmesriigis.“;

**25)** paragrahvi 106 lõiked 81 ja 9 tunnistatakse kehtetuks;

**26)** paragrahvi 106 lõige 13 muudetakse ja sõnastatakse järgmiselt:

„(13) Käesoleva paragrahvi lõiget 13 ei kohaldata välismaalasele, kes töötab ettevõtjasisese üleviimise eesmärgil lühiajaliselt Eestis juhtivtöötaja, spetsialisti või praktikandina teise Euroopa Liidu liikmesriigi kehtiva ettevõtjasiseselt üleviidud töötaja elamisloa alusel.“;

**27)** paragrahv 1061 ja § 107 lõike 12 punkt 13 tunnistatakse kehtetuks;

**28)** paragrahvi 1071 lõike 1 sissejuhatav lauseosa ja punkt 1 muudetakse ning sõnastatakse järgmiselt:

„(1) Kui tööandja on esitanud Politsei- ja Piirivalveametile välismaalase lühiajalise Eestis töötamise registreerimise taotluse, on välismaalase lühiajaline Eestis töötamine seaduslik kuni taotluse kohta otsuse tegemiseni järgmistel juhtudel:

1) käesoleva seaduse § 106 lõigetes 14, 13 ja 17 ning §-s 1063 nimetatud juhtudel;“;

**29)** paragrahvi 108 lõike 1 punktis 8 asendatakse tekstiosa „, või“ semikooloniga;

**30)** paragrahvi 110 lõiget 12 täiendatakse pärast sõna „iduettevõtte“ sõnadega „või kasvuettevõtte“;

**31)** paragrahvi 111 pealkirjas asendatakse sõna „Lühiajalise“ sõnadega „Välismaalase lühiajalise“;

**32)** paragrahvi 111 lõiget 1 täiendatakse pärast sõnu „registreerimise andmekogu“ sõnadega „(edaspidi käesolevas paragrahvis *andmekogu*);

**33)** paragrahvi 111 lõikes 2 asendatakse sõnad „Välismaalase lühiajalise Eestis töötamise registreerimise andmekogu“ sõnaga „Andmekogu“;

**34)** paragrahvi 111 lõige 3 muudetakse ja sõnastatakse järgmiselt:

„(3) Andmekogu pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse välismaalase lühiajalise Eestis töötamise registreerimise taotluse või kehtetuks tunnistamise kohta ning sellises menetluses antud haldusakti ja sooritatud toimingu kohta järgmisi andmeid:

1) välismaalase üldandmed;

2) välismaalase sünnikoht, isikut tõendava dokumendi andmed ja riskiprofiili andmed;

3) välismaalase biomeetrilised andmed või andmed biomeetriliste andmete võtmise võimatuse kohta;

4) välismaalase eluloolised andmed;

5) välismaalase töötamise ja ettevõtluse andmed;

6) välismaalase majutuse ja ülalpidamise andmed;

7) välismaalase tervisekindlustuslepingu andmed;

8) välismaalase viisa, elamisloa, elamisõiguse või muu Eestis viibimise loa või staatuse andmed;

9) välismaalase usuline kuuluvus, kui ta asub tööle vaimuliku, nunna või mungana;

10) üldandmed ja riskiprofiili andmed tööandja või muu isiku kohta, kelle juurde välismaalane tuleb;

11) tööandja esindaja üldandmed ja esindusõiguse andmed;

12) menetlustoimingu andmed ning otsuse ja selle vaidlustamise andmed.“;

**35)** paragrahvi 111 lõikest 41 jäetakse välja sõnad „ning volitatud töötleja määratakse andmekogu põhimääruses“;

**36)** paragrahvi 111 lõige 42 muudetakse ja sõnastatakse järgmiselt:

„(42) Andmekogu põhimääruses sätestatakse andmekogu pidamise kord, sealhulgas:

1) andmeandjad;

2) täpne andmekoosseis;

3) andmekogudevaheline andmevahetus;

4) vastutava töötleja ülesanded;

5) volitatud töötleja ja tema ülesanded;

6) andmetele juurdepääsu ja andmete väljastamise kord;

7) muud korralduslikud küsimused.“;

**37)** paragrahvi 111 täiendatakse lõikega 44 järgmises sõnastuses:

„(44) Andmekogu andmeid säilitatakse kõige kauem 25 aastat andmekogusse kandmisest arvates. Andmetele võib sätestada lühema säilitustähtaja andmekogu põhimääruses.“;

**38)** paragrahvi 124 lõike 2 punkt 11 muudetakse ja sõnastatakse järgmiselt:

„11) välismaalane töötab või on töötanud välisriigi luure- või julgeolekuteenistuses või muus jõustruktuuris või on seotud või on olnud seotud välisriigi luure- või julgeolekuteenistuse või muu jõustruktuuriga;“;

**39)** paragrahvi 124 lõiget 2 täiendatakse punktiga 111 järgmises sõnastuses:

„111) on põhjendatud alus arvata, et välismaalane töötab või on töötanud välisriigi luure- või julgeolekuteenistuses või muus jõustruktuuris või on seotud või on olnud seotud välisriigi luure- või julgeolekuteenistuse või muu jõustruktuuriga;“;

**40)** paragrahvi 124 lõike 3 esimeses lauses asendatakse arvud „1–4, 6“ arvudega „1–6“;

**41)** paragrahvi 125 lõike 1 punkt 7 muudetakse ja sõnastatakse järgmiselt:

„7) välismaalane on töötanud või on põhjendatud alus arvata, et ta on töötanud välisriigi luure- või julgeolekuteenistuses või muus jõustruktuuris või on olnud seotud või on põhjendatud alus arvata, et ta on olnud seotud välisriigi luure- või julgeolekuteenistuse või muu jõustruktuuriga ja tema vanus, auaste või muu asjaolu välistab tema kutsumise välisriigi luure- või julgeolekuteenistusse, relvajõududesse või muusse jõustruktuuri.“;

**42**) paragrahvi 162 lõige 2 muudetakse ja sõnastatakse järgmiselt:

„(2) Tähtajalise elamisloa kõrgharidustaseme õppes õppimiseks käesoleva paragrahvi lõikes 1 nimetatud institutsionaalselt akrediteeritud õppeasutuses võib anda:

1) esimese või teise astme õppekava täiskoormusega läbimiseks kõrgharidusseaduse § 14 tähenduses;

2) doktoriõppe läbimiseks kõrgharidusseaduse § 8 tähenduses.“;

**43)** paragrahvi 163 tekst loetakse lõikeks 1 ning paragrahvi täiendatakse lõigetega 2 ja 3 järgmises sõnastuses:

„(2) Õppeasutus või üliõpilasorganisatsioon ei pea esitama kutses andmeid, mille ta on kandnud Eesti hariduse infosüsteemi.

(3) Haridus- ja Teadusministeerium esitab Politsei- ja Piirivalveametile andmed välismaalase Eestis õppimise kohta, milleks taotletakse tähtajalist elamisluba.“;

**44)** paragrahvi 176 pealkirja täiendatakse pärast sõna „eesmärk“ sõnadega „ja andmise lisatingimused“;

**45)** paragrahvi 176 täiendatakse lõigetega 3–5 järgmises sõnastuses:

„(3) Käesoleva paragrahvi lõikes 2 sätestatud Eesti äriregistrisse kandmise nõuet ei kohaldata järgmistel juhtudel:

1) tööandja on avalik-õiguslik juriidiline isik;

2) välismaalane on lähetatud töötaja Eestisse lähetatud töötajate töötingimuste seaduse tähenduses.

(4) Tööandjal, kelle juures töötamiseks tähtajalist elamisluba taotletakse, peab olema vahetult enne elamisloa taotluse esitamist vähemalt 12 järjestikuse kuu jooksul olnud tegelik majandustegevus Eestis.

(5) Käesoleva paragrahvi lõikes 4 sätestatud tegeliku majandustegevuse nõuet ei kohaldata järgmistel juhtudel:

1) välismaalane on lähetatud töötaja Eestisse lähetatud töötajate töötingimuste seaduse tähenduses;

2) välismaalane asub tööle õpetaja, akadeemilise töötaja või teadlasena Eesti õigusaktidele vastavas õppeasutuses või teadus- ja arendusasutuses.“;

**46)** paragrahvi1761 lõige 2 muudetakse ja sõnastatakse järgmiselt:

„(2) Tähtajalise elamisloa töötamiseks renditöötajana võib anda, kui:

1) tööandja on kantud Eesti äriregistrisse või on teises Euroopa Majanduspiirkonna liikmesriigis registreeritud äriühing;

2) tööandja tegeleb renditöö vahendamisega;

3) tööandjal on vahetult enne tähtajalise elamisloa taotluse esitamist vähemalt 18 järjestikuse kuu jooksul olnud tegelik majandustegevus Eestis või teises Euroopa Majanduspiirkonna liikmesriigis.“;

**47)** paragrahvi 1761 lõiked 21 ja 3 tunnistatakse kehtetuks;

**48)** paragrahvi 177 täiendatakse lõigetega 5–7 järgmises sõnastuses:

„(5) Eesti Töötukassa keeldub käesoleva paragrahvi lõikes 1 nimetatud loa andmisest, kui on täidetud järgmised tingimused:

1) välismaalast arvestatakse sisserände piirarvu täitumise arvutamisel;

2) loa taotluse kohta otsuse tegemise päeval on selle aasta sisserände piirarv täitunud;

3) järgmise aasta sisserände piirarvu kehtestamiseni on üle kuue kuu.

(6) Politsei- ja Piirivalveamet esitab Eesti Töötukassale käesoleva paragrahvi lõikes 1 nimetatud loa taotluse andmed.

(7) Eesti Töötukassa esitab Politsei- ja Piirivalveametile käesoleva paragrahvi lõikes 1 nimetatud loa andmed.“;

**49)** paragrahvi 181 lõike 1 punkt 13 tunnistatakse kehtetuks;

**50)** paragrahvi 181 lõiget 2 täiendatakse punktiga 7 järgmises sõnastuses:

„7) lühiajaliseks töötamiseks käesoleva seaduse § 1762 lõike 1 alusel.“;

**51)** paragrahvi 1811 lõike 1 punktis 1 asendatakse sõnad „Eestis registrisse vähemalt viis“ tekstiosaga „Eesti äriregistrisse vähemalt 12“;

**52)** paragrahvi 1811 lõike 1 punktis 2 ja lõikes 2 asendatakse sõna „viie“ arvuga „12“;

**53)** paragrahv 1814 ja § 186 lõige 4 tunnistatakse kehtetuks;

**54)** paragrahvi 19012 lõike 1 punktis 1 asendatakse sõnad „kahe esimese aasta“ tekstiosaga „esimese 12 kuu“;

**55)** paragrahv 2004 tunnistatakse kehtetuks;

**56)** paragrahvi 2102 lõiget 1 täiendatakse punktiga 11 järgmises sõnastuses:

„11) välismaalane on läbinud kohanemisprogrammi;“;

**57)** paragrahvi 2102 lõiget 1 täiendatakse punktiga 4 järgmises sõnastuses:

„4) välismaalane oskab eesti keelt vähemalt A2-tasemel.“;

**58)** paragrahvi 2102 täiendatakse lõigetega 5 ja 6 järgmises sõnastuses:

„(5) Välismaalase eesti keele oskust hinnatakse eesti keele tasemeeksamil keeleseaduses sätestatud tingimustel.

(6) Eesti keele tasemeeksamit ei pea sooritama välismaalane, kes on omandanud eesti keeles põhi-, kesk- või kõrghariduse.“;

**59)** seaduse 3. peatüki 1. jao 4. jaotise 9. alljaotist täiendatakse §-dega 2105 ja 2106 järgmises sõnastuses:

„**§ 2105. Eesti keele tasemeeksamist vabastamine**

(1) Välismaalane, kes ei ole terviseseisundi tõttu püsivalt võimeline sooritama eesti keele tasemeeksamit, vabastatakse sellest.

(2) Välismaalane, kes ei ole terviseseisundi tõttu püsivalt võimeline sooritama eesti keele tasemeeksamit täies ulatuses, teeb eesti keele tasemeeksami sellises ulatuses ja viisil, mida tema terviseseisund võimaldab.

(3) Käesoleva paragrahvi lõigetes 1 ja 2 nimetatud juhtudel otsustab välismaalase osalise või täieliku vabastamise eesti keele tasemeeksamist käesoleva seaduse § 250 lõike 3 alusel moodustatud eksperdikomisjon (edaspidi *eksperdikomisjon*) lõike 1 punkti 3 alusel kehtestatud korras.

**§ 2106. Eksperdikomisjoni otsuse vaidlustamine**

Eksperdikomisjoni otsuse peale võib kolmekümne päeva jooksul otsuse kättesaamise päevast arvates esitada kaebuse halduskohtule.“;

**60)** seaduse 3. peatüki 1. jao 5. jaotise 2. alljaotist täiendatakse §-ga 2121 järgmises sõnastuses:

„**§ 2121. Tähtajalise elamisloa taotlemiseks nõutud andmete ja tõendite elektrooniline esitamine**

(1) Välismaalane võib esitada tähtajalise elamisloa taotlemiseks nõutud andmed ja tõendid elektroonilise kanali kaudu Politsei- ja Piirivalveametile enne tähtajalise elamisloa taotluse esitamist käesoleva seaduse §-s 213 sätestatud korras.

(2) Tähtajalise elamisloa taotlemiseks nõutud andmeid ja tõendeid ei käsitata tähtajalise elamisloa taotlusena ning välismaalane ei pea neid digiallkirjastama, kui tal ei ole Eesti kehtivat digitaalset dokumenti.

(3) Tähtajalise elamisloa taotlemiseks nõutud andmeid ja tõendeid töödeldakse elamislubade ja töölubade registris kuus kuud nende esitamisest arvates. Tähtajalise elamisloa taotluse esitamise korral käsitatakse tähtajalise elamisloa taotlemiseks nõutud andmeid ja tõendeid tähtajalise elamisloa taotluse andmetena.“;

**61)** paragrahvi 213 täiendatakse lõigetega 12 ja 13 järgmises sõnastuses:

„(12) Kui välismaalane on esitanud tähtajalise elamisloa taotlemiseks nõutud andmed ja tõendid käesoleva seaduse § 2121 kohaselt elektroonilise kanali kaudu, kinnitab ta nende õigsust tähtajalise elamisloa taotluse allkirjastamisega. Tähtajalise elamisloa taotluse võib allkirjastada selle vastuvõtmiseks pädeva asutuse infotehnoloogilise vahendiga.

(13) Käesoleva paragrahvi lõiget 1 ei kohaldata, kui tähtajalise elamisloa menetluse algatab Politsei- ja Piirivalveamet käesoleva seaduse § 2103 alusel.“;

**62)** paragrahvi 219 täiendatakse lõikega 3 järgmises sõnastuses:

„(3) Käesoleva paragrahvi lõike 1 punkti 6 võib jätta kohaldamata, kui välismaalane on Eesti kinnipidamisasutuses viibiv kinnipeetav, vahistatu või arestialune, keda ei pea ükski riik kehtiva seaduse alusel oma kodanikuks.“;

**63)** paragrahvi 224 lõiget 1 täiendatakse punktiga 9 järgmises sõnastuses:

„9) Eesti Töötukassa loa taotlemise korra ja tähtaja ning taotluses esitatavate andmete ja taotlusele lisatavate tõendite loetelu.“;

**64)** paragrahvi 228 lõige 3 muudetakse ja sõnastatakse järgmiselt:

„(3) Elamislubade ja töölubade registri pidamise eesmärgi ja Euroopa Liidu õigusaktis, välislepingus, seaduses või määruses sätestatud ülesande täitmiseks töödeldakse elamisloa või tööloa ja selle pikendamise või kehtetuks tunnistamise, tähtajalise elamisloa ja selle pikendamise, pikaajalise elaniku elamisloa ja selle taastamise, elamisloa andmete välisriigi reisidokumenti kandmise, Eestist eemalviibimise registreerimise, Euroopa Liidu kodaniku perekonnaliikme tähtajalise elamisõiguse ja selle pikendamise ning Euroopa Liidu kodaniku või tema perekonnaliikme alalise elamisõiguse registreerimise ja elamisõiguse kohta ning sellises menetluses antud haldusakti ja sooritatud toimingu kohta ning kohanemisprogrammiga seotud toimingu kohta järgmisi andmeid:

1) välismaalase üldandmed;

2) välismaalase isanimi, sünnikoht, rahvus ning isikut tõendava dokumendi ja riskiprofiili andmed;

3) välismaalase biomeetrilised andmed või andmed biomeetriliste andmete võtmise võimatuse kohta;

4) välismaalase perekonnaseisuandmed;

5) välismaalase eluloolised andmed;

6) välismaalase terviseseisundi andmed;

7) välismaalase hariduse ja õppimise andmed;

8) välismaalase töötamise ja ettevõtluse andmed;

9) välismaalase ülalpidamise ja legaalse sissetuleku andmed;

10) välismaalase organisatsiooni kuulumise andmed;

11) välismaalase kriminaalkorras karistamise andmed;

12) välismaalase ajateenistuses, relvajõududes, kaadrisõjaväelasena või luure- või julgeolekuteenistuses teenimise ja töötamise andmed, väljaspool Eestit sõjaväelises operatsioonis osalemise andmed ning riiklikus või mitteriiklikus relvastatud organisatsioonis või üksuses teenimise ja töötamise andmed;

13) välismaalase kuritegelikku või terroristlikku ühendusse või äärmusrühmitusse kuulumise andmed, terroristliku ühenduse või äärmusrühmituse kontrolli all oleval alal viibimise andmed, tulirelva või lõhkematerjaliga kokkupuutumise andmed ning inimsusevastase kuriteo või sõjakuriteo toimepanemise andmed;

14) elamisloa või elamisõiguse taotlemise alus ja soovitud kehtivusaeg ning välismaalase elamisloa või elamisõiguse andmed teises riigis;

15) välismaalase esindaja üldandmed ja esindusõiguse andmed;

16) andmed, kas välismaalane on Euroopa Liidu kodaniku perekonnaliige, ja Euroopa Liidu kodaniku kinnitus selle kohta;

17) andmed, kas välismaalane on Euroopa Liidu sinise kaardi valdaja abikaasa või registreeritud elukaaslane;

18) andmed, kas välismaalane on rahvusvahelise kaitse saaja teises Euroopa Liidu liikmesriigis;

19) välismaalase pere- ja leibkonnaliikme ning lähedase sugulase üldandmed, sünnikoht ja perekonnaseisuandmed ning seos välismaalasega;

20) välismaalase Eestist eemalviibimise andmed;

21) andmed, kas välismaalane on saanud rahvusvahelise abiprogrammi kaudu välisriigis elamispinna või Eestist lahkumiseks toetust;

22) andmed, kas taotleja on kantud Eesti Vabariigi ja Vene Föderatsiooni vahelise kokkuleppe Vene Föderatsiooni relvajõudude pensionäride sotsiaalsete tagatiste küsimustes Eesti Vabariigi territooriumil artikli 2 punktis 3 märgitud, täpsustatud ja Eesti heakskiidetud nimekirja;

23) välismaalase usuline kuuluvus, kui ta asub tööle vaimuliku, nunna või mungana;

24) muu taotlusega seotud oluline teave, mida välismaalane peab oluliseks esitada;

25) kutsuja üld- ja riskiprofiili andmed;

26) andmed spordialaliidu nõusoleku kohta;

27) kutsuja perekonnaseisuandmed;

28) kutsuja esindaja esindusõiguse ja kontaktisiku andmed;

29) kohanemisprogrammi suunamise ja selles osalemise andmed;

30) menetlustoimingu andmed ning otsuse ja selle vaidlustamise andmed.“;

**65)** paragrahvi 228 lõigetes 31, 4, 43 ja 5asendatakse sõna „andmekogu“ sõnadega „elamislubade ja töölubade register“ vastavas käändes;

**66)** paragrahvi 228 lõiked 41 ja 42 muudetakse ning sõnastatakse järgmiselt:

„(41) Elamislubade ja töölubade registri vastutav töötleja on Politsei- ja Piirivalveamet.

(42) Elamislubade ja töölubade registri põhimääruses sätestatakse elamislubade ja töölubade registri pidamise kord, sealhulgas:

1) andmeandjad;

2) täpne andmekoosseis;

3) andmekogudevaheline andmevahetus;

4) vastutava töötleja ülesanded;

5) volitatud töötleja ja tema ülesanded;

6) andmetele juurdepääsu ja andmete väljastamise kord;

7) muud korralduslikud küsimused.“;

**67)** paragrahvi 228 täiendatakse lõikega 44 järgmises sõnastuses:

„(44) Elamislubade ja töölubade registri andmeid säilitatakse alaliselt. Andmetele võib sätestada lühema säilitustähtaja elamislubade ja töölubade registri põhimääruses.“;

**68)** paragrahvi 284 lõikest 1 jäetakse välja sõnad „(edaspidi *kutsuja*)“;

**69)** paragrahvi 291 täiendatakse lõikega 5 järgmises sõnastuses:

„(5) Kui käesolevas seaduses ei ole sätestatud teisiti, lõpevad kutsuja kohustused, kui on täidetud vähemalt üks järgmistest tingimustest:

1) välismaalasele antakse Eestis ajutiseks viibimiseks või elamiseks uus seaduslik alus;

2) välismaalase lühiajaline Eestis töötamine registreeritakse uue tööandja juurde;

3) välismaalane lahkub Eestist väljasõidukohustuse ja sissesõidukeelu seaduse §-s 17 nimetatud riiki ning on kandnud käesoleva paragrahvi lõikes 3 nimetatud kulud.“;

**70)** paragrahvi 2971 lõige 6 muudetakse ja sõnastatakse järgmiselt:

„(6) Käesoleva paragrahvi lõikes 1 nimetatud andmekogusse kantakse:

1) välismaalase üldandmed;

2) välismaalase sünnikoht, rahvus ning isikut tõendava dokumendi ja riskiprofiili andmed;

3) välismaalase biomeetrilised andmed või andmed biomeetriliste andmete võtmise võimatuse kohta;

4) välismaalase viisa, elamisloa, elamisõiguse või muu Eestis viibimise loa või staatuse andmed;

5) üldandmed ja riskiprofiili andmed kutsuja või muu isiku kohta, kelle juurde välismaalane tuleb, ning tema esindaja esindusõiguse andmed;

6) menetlustoimingu andmed ning otsuse ja selle vaidlustamise andmed.“;

**71)** paragrahvi 3093 täiendatakse lõikega 4 järgmises sõnastuses:

„(4) Enne 2026. aasta 1. jaanuari antud tähtajalise elamisloa töötamiseks pikendamisel kohaldatakse 2026. aasta 1. jaanuaril jõustunud tähtajalise elamisloa töötamiseks andmise tingimusi.“;

**72)** paragrahvi 30911 tekst muudetakse ja sõnastatakse järgmiselt:

„Vähemalt A2-tasemel eesti keele oskust ei nõuta välismaalaselt:

1) kellel oli 2018. aasta 15. juulil kehtiv tähtajaline elamisluba töötamiseks ja

2) kes taotleb tähtajalist elamisluba töötamiseks või selle pikendamist.“;

**73)** paragrahvi 30916 pealkirjas asendatakse sõnad „Tööturuteenuste osutamise“ sõnadega „Tööturumeetmete pakkumise“;

**74)** paragrahvi 30916 tekst muudetakse ja sõnastatakse järgmiselt:

„Isikule, kellele on käesoleva seaduse § 30914 alusel antud seaduslik alus Eestis ajutiseks viibimiseks ja kes ei tööta, võib pakkuda tööturumeetmete seaduse § 13 lõike 2 punktides 1–4 nimetatud tööturumeetmeid.“;

**75)** seadust täiendatakse §-ga 30918 järgmises sõnastuses:

„**§ 30918. Kohanemisprogrammi läbimise ja vähemalt A2-tasemel eesti keele oskuse nõude kohaldamise erisus**

Välismaalaselt ei nõuta kohanemisprogrammi läbimist ja vähemalt A2-tasemel eesti keele oskust, kui:

1) tal on kehtiv enne 2026. aasta 1. jaanuari antud tähtajaline elamisluba püsivalt Eestisse elama asumiseks ja ta taotleb selle pikendamist või

2) ta on esitanud enne 2026. aasta 1. jaanuari tähtajalise elamisloa taotluse püsivalt Eestisse elama asumiseks ja otsus selle kohta tehakse pärast 2025. aasta 31. detsembrit.“.

**§ 2. Eestisse lähetatud töötajate töötingimuste seaduse § 51 muutmine**

Eestisse lähetatud töötajate töötingimuste seaduse §-s 51 tehakse järgmised muudatused:

**1)** lõike 1 punktist 3 jäetakse välja sõnad „arv, nende“;

**2)** lõike 1 punktist 4 jäetakse välja sõnad „eeldatav kestvus ning“;

**3)** paragrahvi täiendatakse lõigetega 7 ja 8 järgmises sõnastuses:

„(7) Lähetatud töötaja tööandja ei esita Tööinspektsioonile käesoleva paragrahvi lõikes 1 nimetatud andmeid, kui ta on need esitanud Politsei- ja Piirivalveametile välismaalaste seaduse alusel.

(8) Tööinspektsioonil on õigus saada Politsei- ja Piirivalveametilt lähetatud töötaja kohta käesoleva paragrahvi lõikes 1 nimetatud andmeid.“.

**§ 3. Euroopa Liidu kodaniku seaduse muutmine**

Euroopa Liidu kodaniku seaduses tehakse järgmised muudatused:

**1)** paragrahvi 20 lõike 1 punktides 2 ja 3 asendatakse sõnad „vahendeid ja“ sõnadega „vahendeid ning tal on tervisekindlustusleping, mis tagab tema haigusest või vigastusest tingitud ravikulude tasumise Eestis viibimise ajal, või“;

**2)** seadust täiendatakse §-ga 231 järgmises sõnastuses:

„**§ 231. Tähtajalise elamisõiguse taotlemiseks nõutud andmete ja tõendite elektrooniline esitamine**

(1) Perekonnaliige võib esitada tähtajalise elamisõiguse taotlemiseks nõutud andmed ja tõendid elektroonilise kanali kaudu Politsei- ja Piirivalveametile enne tähtajalise elamisõiguse taotluse esitamist käesoleva seaduse §-s 24 sätestatud korras.

(2) Tähtajalise elamisõiguse taotlemiseks nõutud andmeid ja tõendeid ei käsitata tähtajalise elamisõiguse taotlusena ning perekonnaliige ei pea neid digiallkirjastama, kui tal ei ole Eesti kehtivat digitaalset dokumenti.

(3) Tähtajalise elamisõiguse taotlemiseks nõutud andmeid ja tõendeid töödeldakse elamislubade ja töölubade registris kuus kuud nende esitamisest arvates. Tähtajalise elamisõiguse taotluse esitamise korral käsitatakse tähtajalise elamisõiguse taotlemiseks nõutud andmeid ja tõendeid tähtajalise elamisõiguse taotluse andmetena.“;

**3)** paragrahvi 231 lõike 3 esimeses lauses, § 491 lõikes 3 ja § 52 lõikes 2 asendatakse sõnad „töölubade registris“ sõnadega „elamisõiguste andmekogus“;

**4)** paragrahvi 24 täiendatakse lõikega 21 järgmises sõnastuses:

„(21) Kui perekonnaliige on esitanud tähtajalise elamisõiguse taotlemiseks nõutud andmed ja tõendid käesoleva seaduse § 231 kohaselt elektroonilise kanali kaudu, kinnitab ta nende õigsust tähtajalise elamisõiguse taotluse allkirjastamisega. Tähtajalise elamisõiguse taotluse võib allkirjastada taotluse vastuvõtmiseks pädeva asutuse infotehnoloogilise vahendiga.“.

**§ 4. Karistusseadustiku § 2601 täiendamine**

Karistusseadustiku § 2601 lõike 1 sissejuhatavat lauseosa täiendatakse pärast sõna „poolt“ sõnadega „või tema juhatuse liikme või muu esindaja poolt, kellele oli tööandja vastava kohustuse täitmise delegeerinud,“.

**§ 5. Maksukorralduse seaduse § 255 muutmine**

Maksukorralduse seaduse § 255 sissejuhatavas lauseosas tehakse järgmised muudatused:

**1)** lauseosa täiendatakse pärast sõnu „sihtasutuste registri“ sõnadega „, elamislubade ja töölubade registri, viisaregistri, välismaalase lühiajalise Eestis töötamise registreerimise andmekogu“;

**2)** lauseosas asendatakse sõnad „töölubade registri“ sõnadega „elamisõiguste andmekogu“.

**§ 6. Seaduse jõustumine**

(1) Käesolev seadus jõustub 2026. aasta 1. jaanuaril.

(2) Käesoleva seaduse § 1 punkt 1, § 3 punkt 3 ja § 5 punkt 2 jõustuvad 2028. aasta 1. jaanuaril.

(3) Käesoleva seaduse § 1 punktid 43 ja 48 jõustuvad 2029. aasta 1. jaanuaril.

Lauri Hussar

Riigikogu esimees

Tallinn, 2024

Algatab Vabariigi Valitsus …………… 2024. a nr